**การส่งเสริมพัฒนาการเด็ก 0 – 5 ปี โดยการมีส่วนร่วมของชุมชน**

**บทคัดย่อ**

ที่มาและความสำคัญ

เด็กเป็นทรัพยากรที่สำคัญของชาติ เพราะเด็กจะเจริญเติบโตเป็นผู้ใหญ่และทำหน้าที่พัฒนาประเทศต่อไปในอนาคต จากนโยบายกระทรวงสาธารณสุข ที่กำหนดให้เด็ก 0 – 5 ปี มีพัฒนาการสมวัยร้อยละ 80 เพื่อเป็นการตอบสนองนโยบายของกระทรวงสาธารณสุข โดยให้ชุมชนเข้ามามีส่วนร่วมในการส่งเสริมสุขภาพ กระตุ้นให้เกิดการตื่นตัวในการส่งเสริมพัฒนาการเด็ก 0 – 5 ปี พร้อมกับแก้ปัญหาในกรณีที่พบเด็กมีพัฒนาการล่าช้า โดยให้องค์กรชุมชนเป็นผู้ขับเคลื่อนกระบวนการของชุมชนเอง อันจะนำมาสู่กระบวนการทำงานของชุมชนที่เข้มแข็ง มีศักยภาพ และ สามารถดำเนินการด้านส่งเสริมสุขภาพ โดยเฉพาะการส่งเสริมพัฒนาการเด็ก 0 – 5 ปี ซึ่งเป็นเป้าหมายก่อน และคาดว่าจากผลการดำเนินงานในครั้งนี้ จะเป็นแนวทางในการดำเนินงานส่งเสริมสุขภาพเด็ก 0 – 5 ปี และกลุ่มอายุอื่น ๆ ในพื้นที่อื่นต่อไป

**วัตถุประสงค์**

1. เพื่อศึกษากระบวนการทำงานของชุมชนในการส่งเสริมพัฒนาการเด็ก 0 – 5 ปี
2. เพื่อศึกษาและพัฒนารูปแบบการส่งเสริมพัฒนาการเด็กอายุ 0 – 5 ปี โดยการมีส่วนร่วมของชุมชน

**วิธีการดำเนินการ**

1. ประสานกับเจ้าหน้าที่ที่รับผิดชอบในพื้นที่และชุมชนพร้อมกับชี้แจงวัตถุประสงค์รายละเอียดและขั้นตอน
2. เก็บรวบรวมข้อมูลโดยการสัมภาษณ์ผู้ปกครองผู้เลี้ยงดูเด็ก
3. สำรวจสถานการณ์พัฒนาการเด็ก 0 – 5 ปี วิเคราะห์ข้อมูล
4. จัดทำแผนสู่การปฏิบัติโดยมีการปรับวิธีการคิดของผู้ปกครอง
5. สร้างกระบวนการการเรียนรู้ในการส่งเสริมพัฒนาการเด็ก 0 -5 ปี โดยการจัดอบรมให้ความรู้แก่แกนนำตัวแทนชุมชนพร้อมทั้งกระตุ้นให้ผู้ปกครองเข้ามามีส่วนร่วมในการพัฒนาศักยภาพเด็กสู่การมีพัฒนาการและการเจริญเติบโตสมวัย

**ผลการศึกษา**

การจัดอบรมให้ความรู้ผู้ปกครองเด็ก 0 – 5 ปี จำนวน 253 คน พบว่า ผู้ปกครองมีความรู้เพิ่มขึ้นร้อยละ 80 กาจัดสนทนากลุ่มผู้ปกครองเพื่อแลกเปลี่ยนเรียนรู้การดูแลและส่งเสริมพัฒนาการเด็ก 0 – 5 ปี เดือนละ 1 ครั้ง พบว่า หมู่บ้านในเขตรับผิดชอบ ได้จัดให้มีการสนทนากลุ่ม แลกเปลี่ยนเรียนรู้การดูแลและส่งเสริมพัฒนาการเด็ก 0 – 5 ปี เพิ่มขึ้นหมู่บ้านละ 2 – 3 ครั้ง และการสำรวจพัฒนาการเด็ก 0 – 5 ปี พบว่า เด็กมีพัฒนาการสมวัยในภาพรวม XX คน คิดเป็นร้อยละ xx.x สงสัยพัฒนาการล่าช้า xx คน คิดเป็นร้อยละ xx สำหรับเด็กที่มีพัฒนาการล่าช้าได้ให้คำแนะนำแก่ผู้ปกครองให้ฝึกบุตรหลาน หลังจากนั้น 1 เดือน ได้ติดตามประเมินพัฒนาการซ้ำ พบว่า เด็กมีพัฒนาการสมวัยเพิ่มขึ้น จาก xx คน เป็น xx คน

**สรุปผลการศึกษา**

ศักยภาพขององค์กรชุมชนและประชาชนมีศักยภาพเพียงพอ มีการรวมกลุ่มในการพัฒนา ได้แนวคิด ร่วมคิด ร่วมทำและร่วมแก้ไขปัญหาเพื่อการส่งเสริมพัฒนาการเด็ก 0 – 5 ปี อย่างเป็นรูปธรรม

**คำสำคัญ**

พัฒนาการเด็ก,กลุ่มอายุ,ส่งเสริม,การมีส่วนร่วม